CELEX: 32019D0242
Language: sl
Date: 2019-02-07 00:00:00
Title: Izvedbeni sklep Komisije (EU) 2019/242 z dne 7. februarja 2019 o spremembi Izvedbenega sklepa (EU) 2017/675 o ukrepih za preprečevanje vnosa virusa slinavke in parkljevke iz Alžirije, Libije, Maroka in Tunizije v Unijo (notificirano pod dokumentarno številko C(2019) 768) (Besedilo velja za EGP.)

11.2.2019   
               
               
                  SL
               
               
                  Uradni list Evropske unije
               
               
                  L 39/16
               
            
         IZVEDBENI SKLEP KOMISIJE (EU) 2019/242
         z dne 7. februarja 2019
         o spremembi Izvedbenega sklepa (EU) 2017/675 o ukrepih za preprečevanje vnosa virusa slinavke in parkljevke iz Alžirije, Libije, Maroka in Tunizije v Unijo
         
            
               (notificirano pod dokumentarno številko C(2019) 768)
            
         
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1) in zlasti člena 18(7) Direktive,
         ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
         ob upoštevanju naslednjega:
         
                     (1)
                  
                  
                     Direktiva Sveta 91/496/EGS določa načela za veterinarske preglede živali, ki vstopajo v Evropsko unijo iz tretjih držav. Direktiva 97/78/ES določa načela za veterinarske preglede proizvodov, ki vstopajo v Unijo iz tretjih držav. Navedeni direktivi določata ukrepe, ki jih lahko sprejme Komisija, če se na ozemlju tretje države pojavi ali se nanj razširi bolezen, ki lahko pomeni resno tveganje za zdravje živali ali javno zdravje, ali če to upravičuje kak drug resen razlog v zvezi z zdravjem živali.
                  
               
                     (2)
                  
                  
                     Izvedbeni sklep Komisije (EU) 2017/675 (3), kakor je bil spremenjen s izvedbenima sklepoma Komisije (EU) 2017/887 (4) in (EU) 2018/489 (5), je bil sprejet po izbruhih slinavke in parkljevke v Alžiriji in Tuniziji, z njim pa so bili določeni zaščitni ukrepi na ravni Unije, pri katerih se upoštevajo preživetje virusa slinavke in parkljevke v okolju in možne poti prenosa navedenega virusa.
                  
               
                     (3)
                  
                  
                     S temi ukrepi se je zagotovilo ustrezno čiščenje in razkuževanje vozil in plovil za prevoz živine, ki iz Alžirije in Tunizije vstopajo na ozemlje Unije bodisi neposredno bodisi po tranzitu prek drugih držav, saj je to najustreznejši način za zmanjšanje tveganja hitrega prenosa virusa na velike razdalje.
                  
               
                     (4)
                  
                  
                     Položaj glede slinavke in parkljevke v Libiji je nejasen, kaže pa, da so prvotni rezultati laboratorijske diagnostike suma na bolezen z dne 19. oktobra 2018 pozitivni za serotip SAT. Tipizacija za serotip je še v teku. Maroko je prav tako sporočil izbruh slinavke in parkljevke nedoločenega serotipa.
                  
               
                     (5)
                  
                  
                     Ker prisotnost slinavke in parkljevke v Libiji in Maroku lahko pomeni resno tveganje za živino v Uniji, bi bilo treba enake zaščitne ukrepe, kot so bili uporabljeni za Alžirijo in Tunizijo, uporabiti tudi za Libijo in Maroko.
                  
               
                     (6)
                  
                  
                     Kot v primeru Alžirije in Tunizije bi morali navedeni ukrepi veljati za vsako vozilo za prevoz živine iz Libije in Maroka, tudi če pridejo na ozemlje Unije po tranzitu prek katere koli tretje države.
                  
               
                     (7)
                  
                  
                     Poleg tega sta Alžirija in Tunizija poročali o nadaljnjih izbruhih slinavke in parkljevke.
                  
               
                     (8)
                  
                  
                     Izvedbeni sklep (EU) 2017/675, kakor je bil spremenjen z Izvedbenim sklepom (EU) 2018/489, se trenutno uporablja do 30. junija 2019. Vendar bi se morali ukrepi iz tega sklepa uporabljati tako dolgo, kot je potrebno za popolno oceno razvoja slinavke in parkljevke na prizadetih območjih.
                  
               
                     (9)
                  
                  
                     Ker so razmere glede slinavke in parkljevke v Alžiriji, Libiji, Maroku in Tuniziji še vedno negotove, v navedene države pa se iz držav članic EU izvaža znatno število pošiljk živega goveda, je tudi ustrezno podaljšati veljavne ukrepe.
                  
               
                     (10)
                  
                  
                     Izvedbeni sklep (EU) 2017/675 bi bilo zato treba ustrezno spremeniti.
                  
               
                     (11)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Izvedbeni sklep (EU) 2017/675 se spremeni:
            
                        (1)
                     
                     
                        naslov se nadomesti z naslednjim:
                        „o ukrepih za preprečevanje vnosa virusa slinavke in parkljevke iz Alžirije, Libije, Maroka in Tunizije v Unijo“;
                     
                  
                        (2)
                     
                     
                        v členu 2(1) in členu 3(1) se besedilo:
                        „iz Alžirije in Tunizije, bodisi neposredno bodisi po tranzitu prek katere koli tretje države“
                        nadomesti z naslednjim:
                        „iz Alžirije, Libije, Maroka in Tunizije, bodisi neposredno bodisi po tranzitu prek katere koli tretje države“;
                     
                  
                        (3)
                     
                     
                        v členu 3(2) in členu 4 se besedilo „Alžirijo in Tunizijo“ oziroma „Alžirije in Tunizije“ nadomesti z besedilom „Alžirijo, Libijo, Maroko in Tunizijo“ oziroma „Alžirije, Libije, Maroka in Tunizije“;
                     
                  
                        (4)
                     
                     
                        datum začetka uporabe iz člena 5 se nadomesti z „31. decembra 2019“;
                     
                  
                        (5)
                     
                     
                        v naslovu Priloge I in naslovu Priloge II se besedilo:
                        „iz Alžirije in Tunizije, bodisi neposredno bodisi po tranzitu prek katere koli tretje države“
                        nadomesti z naslednjim:
                        „iz Alžirije, Libije, Maroka in Tunizije, bodisi neposredno bodisi po tranzitu prek katere koli tretje države“.
                     
                  
         
            Člen 2
            Ta sklep je naslovljen na države članice.
         
         
            V Bruslju, 7. februarja 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 268, 24.9.1991, str. 56.
         
            (2)  UL L 24, 30.1.1998, str. 9.
         
            (3)  Izvedbeni sklep Komisije (EU) 2017/675 z dne 7. aprila 2017 o ukrepih za preprečevanje vnosa slinavke in parkljevke iz Alžirije in Tunizije v Unijo (UL L 97, 8.4.2017, str. 31).
         
            (4)  Izvedbeni sklep Komisije (EU) 2017/887 z dne 22. maja 2017 o ukrepih za preprečevanje vnosa slinavke in parkljevke iz Tunizije v Unijo ter o spremembi Izvedbenega sklepa (EU) 2017/675 (UL L 135, 24.5.2017, str. 25).
         
            (5)  Izvedbeni sklep Komisije (EU) 2018/489 z dne 21. marca 2018 o spremembi Sklepa (EU) 2017/675 o ukrepih za preprečevanje vnosa slinavke in parkljevke iz Alžirije in Tunizije v Unijo (UL L 81, 23.3.2018, str. 20).